VSRS Sklep II DoR 516/2022
Sodna praksa Vrhovnega sodišča, 2023-01-11

Tomaž Pavčnik (preds.), mag. Nina Betetto (poroč.), dr. Ana Božič Penko

CIVILNO PROCESNO PRAVO - STVARNO PRAVO - ZEMLJIŠKA KNJIGA

predlog za dopustitev revizije - hipotekarna tožba - zaznamba hipotekarne tožbe - zastavna pravica na nepremičnini na podlagi sporazuma strank - nevpisana nepremičnina v zemljiški knjigi - načelo formalnosti v zemljiškoknjižnem postopku - dopuščena revizija

Revizija se dopusti glede vprašanja, ali je sodišče druge stopnje s tem, ko je zavrnilo predlog za vpis zaznambe hipotekarne tožbe ravnalo materialnopravno pravilno.

Revizija se dopusti glede vprašanja, ali je sodišče druge stopnje s tem, ko je zavrnilo predlog za vpis zaznambe hipotekarne tožbe, ravnalo materialnopravno pravilno.

1. Predlagateljica je predlagala vpis zaznambe hipotekarne tožbe, saj je kot hipotekarna upnica vložila tožbo, s katero zahteva, da se zastavljena nepremičnina proda in se iz kupnine poplača njena terjatev. V pravdi zatrjuje, da ima na nepremičninah veljavno pridobljeno hipoteko, ki še ni vknjižena, saj jo je pridobila na nepremičnini, ki v času ustanovitve hipoteke še ni bila etažirana (254. člen Zakona o izvršbi in zavarovanju; v nadaljevanju ZIZ).

2. Sodišče prve stopnje je po višji sodniški pomočnici zemljiškoknjižni predlog s sklepom najprej zavrnilo, a je nato po zemljiškoknjižni sodnici ugodilo ugovoru in sklep spremenilo, tako da je predlagan vpis zaznambe hipotekarne tožbe dovoljen. Sodišče druge stopnje je ugodilo pritožbi nasprotnega udeleženca in spremenilo sklep sodišča prve stopnje, tako da vpis ni dovoljen. Odločilo je, da udeleženca sama krijeta vsak svoje stroške postopka.

3. Predlog za dopustitev revizije zoper odločitev sodišča druge stopnje vlaga predlagateljica. Predlaga dopustitev revizije zaradi odločitve o pravnih vprašanjih: 1) Ali je vknjižena hipoteka pri nepremičnini pogoj za vpis zaznambe hipotekarne tožbe? 2) Ali je zaznamba hipotekarne tožbe mogoča v primeru, če je predmet hipotekarne tožbe hipoteka, ki je veljavno ustanovljena, a ni vknjižena? 3) Ali 78. člen Zakona o zemljiški knjigi (v nadaljevanju ZZK-1) določa, da je vknjižena hipoteka pogoj za vpis zaznambe hipotekarne tožbe? 4) Ali je Višje sodišče v Kopru ravnalo nezakonito s tem, ko je predlog za vpis zaznambe hipotekarne tožbe predlagateljice zavrnilo? 5) Ali je Višje sodišče v Kopru ravnalo nezakonito s tem, ko je imetnika nevknjižene hipoteke postavilo v drugačen in slabši položaj kot imetnika vknjižene hipoteke?

4. Predlog je utemeljen v obsegu, kot izhaja iz izreka sklepa.

5. Pogoji za dopustitev revizije iz prvega odstavka 367.a člena Zakona o pravdnem postopku (v nadaljevanju ZPP) so izpolnjeni glede vprašanja, navedenega v izreku tega sklepa. Glede drugih vprašanj v tožnikovem predlogu ti pogoji niso podani.

6. Vrhovno sodišče je odločalo v senatu, navedenem v uvodu sklepa. Odločbo je sprejelo soglasno (sedmi odstavek 324. člena ZPP).

Zakon o pravdnem postopku (1999) - ZPP  - člen 367a, 367a/1, 367c, 367c/3

Zakon o zemljiški knjigi (2003) - ZZK-1  - člen 9, 78, 124, 150, 150/1

Stvarnopravni zakonik (2002) - SPZ  - člen 153, 153/1, 274, 274/2

Zakon o izvršbi in zavarovanju (1998) - ZIZ  - člen 250, 254

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.